Samkvæmt því er gengið út frá að lestur byggist jöfnun höndum á færni í að umskrá bókstafi og orð , og sjálfstæðri merkingarleit þar sem lesandi nýtir meðal annars mál - og bakgrunnsþekkingu sína til að öðlast skilning á texta . Í Byrjendalæsi er gert ráð fyrir að samspil og gagnvirkni , eins og lýst er að framan , þurfi að vera milli lesenda og texta til að lestur verði árangursríkur . Kennarar gera kennsluáætlanir þar sem markmið , leiðir og mat er vandlega útfært og gerð er grein fyrir hvernig nám og kennsla er aðlagað ólíkum þörfum nemenda . Í fyrsta þrepi er texti lesinn fyrir nemendur eða hann kynntur fyrir þeim á annan hátt . Lagt er upp með textinn sem notaður er í Byrjendalæsi sé fjölbreyttur , s.s. barnabækur , fræðitextar , myndefni og ljóð og að fjölbreytni sé í aðferðum við lestur , ritun og aðra miðlun . Úr textanum er jafnframt valið lykilorð sem er stökkpallur í þá tæknilegu vinnu sem fyrir liggur . Í þriðja þrepinu byggja nemendur upp heildstæðan texta . Í samstarfi við þáverandi umsjónarkennara bekkjarins , þær Önnu Sigrúnu Rafnsdóttur og Margréti Bergmann Tómasdóttur , unnu greinarhöfundar tveggja vikna kennsluáætlun og fylgdust með kennslunni . Í námshópnum voru rúmlega 40 nemendur með tvo umsjónarkennarar og einn þroskaþjálfa . Í nemendahópnum voru fjölbreyttar þarfir sem kölluðu á mismunandi útfærslu á námsleiðum og verkefnum . Þeir byrjuðu á að sýna nemendum bókina og hvöttu þá til að spá fyrir um innihald hennar . Þeir lásu síðan bókina fyrir nemendur og hófu samræður um aðalpersónur , aukapersónur og söguþráð . Er eitthvað á hreyfingu ? Eru þar lítil dýr ? Kennarinn lyfti spjöldum sem sýndu hvaða persóna / - ur átti að lesa næst . Eru það jákvæð eða neikvæð orð ? Kunnið þið einhver jákvæð orð yfir þetta ? ( Stoltur , hreykinn , ánægður ) . Kennarar útskýrðu merkingu orðsins , settu það í samhengi við reynslu nemenda og skoðuðu orðhluta og orð sem finna má í orðinu . Þeir fundu með nemendum orð svipaðrar merkingar og fleiri orð sem byrja á ó . Á hverri námsstöð voru fyrirmæli um vinnulag og hve margir gætu verið á stöðinni í einu . Viðfangsefnin voru : Upplestur – leiklestur : Tveir þriggja manna hópar lásu bókina eins og æft var í fyrsta þrepi . Einn las fyrir úlfinn , annar fyrir sögumann og sá þriðji las fyrir hinar persónurnar . Nemendur völdu hvort þeir unnu með orð eða málsgreinar eftir áhuga og námsþörfum . Mynd 11 – Stöð 7 Yndislestur Orð á spjöldum : Nemendur röðuðu orðum saman í málsgrein . Eftir samræðurnar skoðuðu kennarar ýmsar ríkulega myndskreyttar bækur með nemendum og ræddu um ólíkt umhverfi og sögusvið . Að því loknu fór fram sýnikennsla kennara í myndrænni framsetningu atburðarásar , sem kallað er söguvegur . Nemendur völdu á milli þess að endursegja söguna um úlfinn óforbetranlega eða beisla eigið hugmyndaflug við sögugerðina . Þegar söguvegirnir voru tilbúnir var sagan sögð í litlum hópum og frásögnin tekin upp á spjaldtölvu . Myndir 14 – 16 – Sögugerð , sett fram sem söguvegur . Þeir fengu upplýsingar um gagnleg leitarorð , s.s. : amazing photos in the world , amazing pictures of fairy tale forests , or my own fairy tale . Meðan nemendur skoðuðu efnið skrifuðu þeir hjá sér orð sem komu upp í hugann og bjuggu til orðalista með orðum sem lýsa umhverfi eða ævintýrum . Skólastjóri Síðuskóla hafði þetta að segja um Byrjendalæsi : Hugmyndafræði Byrjendalæsis hefur gert mikið fyrir skólann okkar . Þeir kennarar sem vinna samkvæmt þessari aðferð nota fjölbreyttari kennsluaðferðir og gengur betur að aðlaga námsefnið að hverjum og einum nemanda . Við höfum fleiri leiðir og úrræði til að mæta ólíkum þörfum nemenda . Einnig hefur tilkoma Byrjendalæsis átt þátt í að skerpa faglega sýn í skólunum á hvað læsi er og einnig í að styrkja forystu , samvinnu , og sameiginlega ábyrgð á námi nemenda . Í viðtölum við kennara sem höfðu kennt eftir öðrum aðferðum áður en þeir kynntust Byrjendalæsi , kom fram að þeir leggja nú meiri áherslu á vandaðar kennsluáætlanir , noti fjölbreyttar og árangursríkar aðferðir til að mæta ólíkum þörfum nemenda sinna og segja að þeir hafi öðlast meiri færni í að mæta ólíkum þörfum í fjölbreyttum nemendahópi með aðferðum Byrjendalæsis . Ennfremur segjast þeir nota minna af einföldum textum og vinnuheftum en áður en leggi nú meiri áherslu á að nota vandaða texta og samþætta alla læsisþættina í heildstæðu vinnuferli . Í Rúnar Sigþórsson og Gretar L. Marinósson ( ritstjórar ) . Byrjendalæsi : Rannsókn á innleiðingu og aðferð . Byrjendalæsi : Rannsókn á innleiðingu og aðferð . Reykjavík : Háskólaútgáfan Greinarhöfundar eru Jenný Gunnbjörnsdóttir , aðjunkt við Háskólann á Akureyri , Ragnheiður Lilja Bjarnadóttir , sérfræðingur á Miðstöð skólaþróunar við Háskólann á Akureyri og Rúnar Sigþórsson , prófessor við Háskólann á Akureyri . Rúnar tók myndirnar af skólabörnunum .